
Okresný súd Poprad 0T/23/2025 8725010486 20. 05. 2025 JUDr. Richard Bureš ECLI:SK:OSPP:2025:8725010486.1
TRESTNÝ ROZKAZ V MENE SLOVENSKEJ REPUBLIKY Okresný súd Poprad, sudca pre prípravné konanie JUDr. Richard Bureš, vydáva podľa § 348 ods. 1 písm. a) Trestného poriadku s použitím § 353 ods. 1 Trestného poriadku trestnýrozkaz: rozhodol: Obvinená A. B., nar. XX.XX.XXXX v C., trvale bytom D., E. XXX/XX, bez prihlásenia bytom E., F. G. XX, je vinná, že dňa 18.05.2025 v presne nezistenom čase, v čase približne od 01:31 hod. do 03.10 hod., na adrese G. A. H. XX, I. C., za objektom Hotela Tulipán, pod vplyvom alkoholu, ako osoba podozrivá z priestupku počas preverovania oznámenia zo strany hliadky Obvodného oddelenia Policajného zboru Vysoké Tatry a Obvodného oddelenia Policajného zboru Ždiar, Okresného riaditeľstva Policajného zboru v Poprade (ďalej len „OO PZ Vysoké Tatry a OO PZ Ždiar“) v zložení veliteľ hliadky ppráp. B. J. a člen hliadky ppráp. I. J., ktorí boli v tom čase riadne označení príslušnosťou k Policajnému zboru služobnou uniformou, bez varovania zovretou päsťou pravej ruky jedenkrát udrela veliteľa hliadky ppráp. B. J. do oblasti ľavej časti tváre, následne bola zo strany zakročujúcej hliadky obmedzená na osobnej slobode, ako osoba podozrivá zo spáchania trestného činu útoku na verejného činiteľa, pričom ďalej nerešpektovala výzvy zakročujúcich policajtov, kládla aktívny odpor, v dôsledku čoho boli následne voči nej použité donucovacie prostriedky, kde počas toho ako bola umiestňovaná do služobného vozidla značky KIA Sportage, EVČ:C., za účelom jej eskorty na OO PZ Vysoké Tatry, opakovane kopala člena hliadky ppráp. I. J. do jeho pravej dolnej končatiny do oblasti lýtka, pričom počas následnej eskorty služobným vozidlom značky KIA Sportage, EVČ:C., na OO PZ Vysoké Tatry pľula na oboch zakročujúcich policajtov, kde následne po eskortovaní na OO PZ Vysoké Tatry, v priestoroch OO PZ Vysoké Tatry jedenkrát kopla člena hliadky ppráp. I. J. do oblasti jeho brušnej dutiny, čím takto svojím konaním použila násilie voči zakročujúcim policajtom vykonávajúcim právomoc verejného činiteľa a zároveň týmto svojím konaním spôsobila podľa predbežných lekárskych správ Urgentného príjmu – ambulancie úrazovej chirurgie/chirurgickej ambulancie, Nemocnice C., K., J. XXX/XX, I. C., zo dňa 18.05.2025 zranenia, a to veliteľovi hliadky ppráp. B. J. povrchové poranenie inej časti hlavy, pomliaždenie v oblasti tváre vľavo, teda ľahký úraz s dobou liečenia do 7 dní a členovi hliadky ppráp. I. J. pomliaždenie brušnej steny, teda ľahký úraz s dobou liečenia do 7 dní, teda použila násilie pre výkon právomoci verejného činiteľa, čím spáchala
prečin úroku na verejného činiteľa podľa § 323 ods. 1 písm. b) Trestného zákona a za to jej u k l a d á : Podľa § 323 ods. 1 Trestného zákona s použitím § 36 písm. l) Trestného zákona a § 38 ods. 2 Trestného zákona trest odňatia slobody vo výmere 1 (jedného) roka. Podľa § 49 ods. 1 písm. a) Trestného zákona výkon trestu podmienečne odkladá. Podľa § 50 ods. 1 Trestného zákona mu určuje skúšobnú dobu v trvaní 2 (dvoch) rokov. použila násilie pre výkon právomoci verejného činiteľa, Poučenie: Poučenie: Trestný rozkaz má povahu odsudzujúceho rozsudku. Obvinený a osoby, ktoré sú oprávnené podať v jeho prospech odvolanie, ako aj prokurátor, môžu podať proti trestnému rozkazu odpor. Odpor sa podáva na súde, ktorý trestný rozkaz vydal, a to do ôsmich dní od jeho doručenia. Osobám, ktoré môžu podať odvolanie v prospech obvineného okrem prokurátora, sa lehota končí tým dňom ako obvinenému. Ak sa trestný rozkaz doručuje obvinenému a aj jeho obhajcovi, plynie lehota od toho doručenia, ktoré bolo vykonané neskôr. Proti výroku o náhrade škody, ktorým bola priznaná náhrada škody, môže poškodený podať odpor; ak poškodený podal odpor, trestný rozkaz sa ruší vo výroku o náhrade škody a samosudca odkáže uznesením poškodeného na civilný proces, prípadne na konanie pred iným príslušným orgánom. Ak proti trestnému rozkazu podá oprávnená osoba v lehote odpor, samosudca nariadi vo veci hlavné pojednávanie. Obvinený a osoby, ktoré sú oprávnené podať v jeho prospech odvolanie, poškodený, zúčastnená osoba, ako aj prokurátor sa môžu výslovným vyhlásením vzdať práva podať odpor a okrem poškodeného môžu výslovným vyhlásením vziať podaný odpor späť, a to až dovtedy, kým prokurátor neprednesie na hlavnom pojednávaní obžalobu; po tomto vyhlásení už nemôžu odpor podať. Osoba, ktorá je oprávnená podať v prospech obvineného odvolanie, môže vziať podaný odpor späť len s jeho výslovným súhlasom. Vzatie odporu späť, ak niet prekážok, vezme samosudca uznesením na vedomie. Trestný rozkaz sa stane právoplatným, aj vykonateľným, ak - odpor nebol podaný, uplynutím lehoty na podanie odporu, - odpor bol vzatý späť, dňom jeho späťvzatia.

